Eftir pistilinn um varaliðið er svo komið að umfjöllun um ungu mennina í alrauða búningnum , stöðu þeirra í vetur og framtíðarhorfur . Breytingar síðasta sumar Síðastliðið sumar skipti Liverpool um gír í unglingastarfinu og ákveðið var að fela Rafa Benitez það verkefni að velja mannskap til að stjórna Akademíunni og hafa meira um starfið þar að segja . Í sem stystu máli þá lét Rafa flesta þjálfarana fara , þ.á.m . Hollendinginn Piet Hamberg sem hafði verið yfirmaður þar um stutt skeið . Einungis John Owens , framkvæmdastjóri starfsins fékk að halda sínu starfi . Fyrst réð Rafa nýjan Akademíustjóra ( líkt og fundarstjóra ) sem var nýtt starf . Til starfsins valdi hann Frank McParland . Frank var í njósnadeild ( scouting ) Liverpool þegar Rafa tók við stjórastarfinu á Anfield en þegar Sammy Lee var ráðinn sem framkvæmdastjóri Bolton fékk hann Frank yfir til sín og þegar sá litli var látinn fara stuttu síðar fylgdi McParland . Það var svo ákvörðun Rafa að fela honum að stjórna endurskoðun á starfi Akademíunnar og endurskipuleggja njósnanetið ( scouting network ) þar . Ekki löngu á eftir ráðningu Franks var svo komið að stórum fréttum , þegar Rafa fékk King Kenny til að verða “ sendiherra ” Akademíunnar og setja hann þar með í lykilhlutverk í að ná í unga leikmenn um víðan völl , auk þess sem Dalglish á að miðla af sinni ómældu reynslu . Fréttum af þessu var tekið með mikilli gleði , enda allir ánægðir þegar kóngur snýr aftur ! Í kjölfarið á þessum yfirmannaráðningum kom að því að ráða þjálfarana . Tveir afar vel metnir Spánverjar voru fengnir til þeirra starfa . Fyrstur var ráðinn Rodolfo Borrell sem aðalþjálfari Akademíunnar . Óhætt er að segja hafi verið ráðning sem vakti viðbrögð í heimi unglingaþjálfara . Rodolfo stýrði unglingaliðum Barcelona um skeið , var m.a. lengst af þjálfari nafna eins og Lionel Messi , Gerard Pique , Cesc Fabregas , Bojan Krkic og Giovanni Dos Santos , auk okkar eigin Daniel Pacheco . Hann hafði fært sig til Iraklis í Grikklandi og stjórnaði þar aðalliðinu en ákvað að taka boði Liverpool að byggja unglingastarfið upp frá grunni . Þá var ráðinn til að vinna sem þjálfari við Akademíuna til að aðstoða Borrell , en um leið vinna með McParland í því að þróa upp þann leikmannahóp sem þar er . Sá maður heitir José Segura , líka með tengsl við Barcelona en hafði líkt og Borrell farið til Grikklands og stjórnaði þar liði Olympiakos sem vann deildina og bikarinn vorið 2008 . Þessir menn voru fengnir til að gjörbylta starfi Akademíunnar , í raun frá A – Ö. Frammistaða liðsins Fyrstu merkin voru reyndar ekki alveg eins og vonast var eftir . Úrslitin í haust voru ansi brokkgeng , ágætir sigrar en líka slæm töp . Leikstílnum var breytt og hann færður í átt til aðalliðsins , með einn afgerandi framherja að mestu , en fljúgandi vængsentera . Liðið sótti og skoraði töluvert en fékk á sig mikið af mörkum . Í kjölfar taps fyrir Watford í 16 liða úrslitum FA Youth cup fór liðið þó að beygja hressilega upp á við þegar kemur að úrslitum . Af síðustu 10 leikjum liðsins unnust átta og tvö jafntefli . Að lokum endaði liðið í fjórða sæti Academydeildarinnar – riðils B , tíu stigum á eftir sigurliðinu sem ekki skiptir öllu hvert var . Formið seinni hluta mótsins var þó langbest í riðlinum . Ágæt úrslit og árangur þó auðvitað menn hafi ætlað sér að ná enn betri árangri . Ég sá FA youth cup bikarleikina beint og reyndi að glápa sem mest á vikulegan þátt um lífið í Akademíunni í vetur og ég er nokkuð bjartsýnn á það sem ég sá . Liðið var þó lengi að slípast til og finna taktinn hans Borrell , en á köflum var ferlega skemmtilegt að horfa á þá . Skemmtilegast var að sjá þá stúta sterku Leicesterliði 5 - 1 í 16 liða úrslitum bikarsins á útivelli , þar sem Lauri Dalla Valle skoraði frábæra þrennu . Þeir sækja ferlega hratt og pressa hátt , semsagt skemmtun . Þegar kemur að leikmönnunum í þessum hópi er ljóst að við erum vel settir af mjög ungum leikmönnum . Í vetur voru margir ungir og efnilegir leikmenn keyptir til liðsins , með það í huga að verða stórstjörnur framtíðarinnar . Mesta athygli úti vöktu sennilega kaupin á 15 ára öskufljótum kantsenter , Raheem Sterling og ekki að ósekju . Sá er lágvaxinn en ferlega skemmtilegur með mikinn hraða í hlaupum og tækni . Auk hans voru stór framherji , Michael Ngoo ( Southend ) , varnarmaðurinn David Moli ( Luton ) og markvörðurinn Jamie Stephens ( Swindon ) fengnir innanlands sem hluti þeirrar stefnu að fjárfesta í breskum leikmönnum sem yrðu svo framtíðarmenn . Hjá okkur voru það auðvitað kaupin á Kristján Gauta Emilssyni sem vöktu mesta athyglinni , þessi efnilegi miðjumaður fór frá FH um jól og lék með Akademíuliðinu þaðan frá . Allir þessir leikmenn eru það ungir að þeir verða áfram í unglingaliðinu , sem mikils er vænst af á nýju ári , en þeir eru þó enn talsvert frá aðalliðshópnum . Ekki er eins víst að eins langt sé hjá nokkrum öðrum í þann hóp . Þar má nefna fyrirliða U - 17 ára liðs Englendinga , það er miðjumaðurinn Conor Coady og félaga hans í því landsliði , varnarmanninn Andre Visdom . Þar eru á ferð flottir leikmenn sem lofa afar góðu . Næstu stjörnur Þeir þrír leikmenn sem ég set í þennan flokk eftir veturinn eru : Finnskur framherji sem mér finnst líkjast Robbie “ God ” Fowler svakalega . Líkamlega sterkur með ótrúlegt nef fyrir færum , getur sparkað með báðum fótum og sterkur “ offplaying ” senter líka . Hann er ekki mjög hraður en bætir það upp með staðsetningum og stöðugum hreifanleika . Yngsti leikmaður til að spila fyrir Liverpool í sögunni er stór áfangi , sem Jack fékk þegar hann lék gegn Hull í lokaleik tímabilsins . Hann er áræðinn vinstri fótar maður , hefur spilað bæði á væng og í bakverðinum sem ég held að verði hans framtíðarstaða . Hann er grimmur og fljótur með góðar sendingar og mikinn leikskilning , klárlega framtíðarmaður . Ég enda pistilinn á þeim leikmanni sem ég er spenntastur fyrir . Með allan þann vanda sem við höfum átt með vinstri vænginn okkar held ég að margt væri vitlausara en að láta þennan strák fá mínútur í æfingaleikjum sumarsins . Hann er feykilega fljótur og teknískur með frábæran vinstri fót . Skorar reglulega úr kantsenterstöðunni en hefur líka leikið undir senter og komið þrælvel út . Viðurkenni alveg að ég hrökk við þegar ég sá frétt í vor að Chelsea væru að reyna að ná honum . Þessum þurfum við að halda ! Endurtek að ég vona að við sjáum af honum í aðalliðinu í sumar og jafnvel í “ minni ” keppnum næsta vetrar . Í stuttu máli . Hökt í byrjun en flott kaup og meiri samæfing skilaði fínt spilandi fótboltaliði . Mjög margir verða áfram gjaldgengir með Akademíuliðinu á næsta ári og verulega gaman verður að fylgjast með því þá , ekki síst frammistöðu Kristjáns “ okkar ” !!!!!